Grobnica narodnih heroja na Kalemegdanu

Grobnica narodnih heroja na Kalemegdanu, nalazi se u produžetku Velikog savskog šetališta, pod samim bedemom Beogradske tvrđave. Izgrađena je 1948. godine. Opšti podaci U grobnici su sahranjeni: Ivan Milutinović (1901-1944), član Politbiroa CK KPJ, član VŠ NOV i POJ, general-lajtant NOVJ i narodni heroj Đuro Đaković (1886-1929), sindikalni radnik i organizacioni sekretar CK KPJ Ivo Lola Ribar (1916-1943), sekretar CK SKOJ-a, predsednik USAOJ-a, član VŠ NOV i POJ i narodni heroj Moša Pijade (1890-1957), društveno-politički radnik i narodni heroj Posmrtni ostaci Ive Lole Ribara i Ivana Milutinovića, preneseni su 27. marta 1948. godine. Posmrtni ostaci Đura Đakovića preneseni su, na dvadesetogodišnjicu njegove smrti 29. aprila 1949. godine. Moša Pijade je ovde sahranjen marta 1957. godine. Poprsja Ive Lole Ribara, Ivana Milutinovića i Đura Đakovića izradio je 1949. godine akademski slikar i vajar iz Beograda, Stevan Bodnarov, a poprsje Moše Pijade akademski vajar iz Beograda, Slavoljub Stanković, 1959. godine. Na zidu na kojem se nalaze biste, stoji natpis „Smrt fašizmu - sloboda narodu“. Grobnica narodnih heroja utvrđena je za spomenik kulture odlukom Skupštine grada Beograda iz 1983. godine. Galerija Povezano Grobnica narodnih heroja u Zagrebu Grobnica narodnih heroja u Ljubljani Grobnica narodnih heroja u Sarajevu Spisak spomenika NOB u Srbiji Izvori Vanjske veze